| **Pöytäkirja** |  |
| --- | --- |
|  | VM134:00/2020 |
|  |  |
| 16.2.2021 |  |

Teknologianeuvottelukunnan sihteeristö

Pöytäkirja, teknologianeuvottelukunta kokous 4

*HYVÄKSYTÄÄN HELMIKUUN KOKOUKSESSA*

Aika Torstai 28.1.2021 klo 16.30-18

Paikka Teams- verkkokokous

Paikalla: Risto Siilasmaa, hallituksen puheenjohtaja, F-Secure Oyj – puheenjohtaja

Päivi Nerg, alivaltiosihteeri, valtiovarainministeriö - varapuheenjohtaja

Ilona Lundström, osastopäällikkö, työ- ja elinkeinoministeriö

Laura Vilkkonen, osastopäällikkö, liikenne- ja viestintäministeriö

Ilkka Kivimäki, Founding Partner, Maki.vc

Ilkka Paananen, toimitusjohtaja, Supercell *(n.klo17 alk.)*

Kristiina Mäkelä, provosti, Aalto-yliopisto

Antti Vasara, toimitusjohtaja, VTT

Nina Nissilä, johtaja, Kela

Mikko Rusama, digitalisaatiojohtaja, Helsingin kaupunki

Sihteeristö:

Matti Mannonen, johtaja, Teknologiateollisuus ry

Sami Kivivasara, yksikön päällikkö, valtiovarainministeriö

Petri Räsänen, kehittämispäällikkö, työ- ja elinkeinoministeriö

Maaria Mäntyniemi, neuvotteleva virkamies, liikenne- ja viestintäministeriö

Jukka Lähesmaa, erityisasiantuntija, sosiaali- ja terveysministeriö

Pirre Laaksonen, koordinaattori, valtiovarainministeriö (siht.)

Laura Eiro, pääsihteeri (1.2. alkaen)

Poissa: Henrik Ehrnrooth, toimitusjohtaja, KONE Oyj

# Asialistan ja edellisen kokouksen pöytäkirjan hyväksyntä

Hyväksyttiin esityslista.

Puheenjohtaja kertoi, että pääsihteeriksi on nimitetty 1.2. alkaen Laura Eiro 80% työajalla. Laura Eiro esitteli itsensä tiiviisti.

Kerrottiin, että BCG:n kanssa jatketaan työstöä, mahdollisesti arvioinnin tulosten analysointia ja/tai toimenpiteiden seurantaan ja raportointiin liittyen.

Raportin kirjoittaresurssista todettiin mahdollisesti rekrytoitavan ulkoinen konsultti, tiimi tai muutamia henkilöitä. Tilannetta tarkastellaan uuden pääsihteerin aloitettua.

Pohdittiin voisiko BCG auttaa ehdotusten yhtenäistämistyössä, osin tullee olemaan päällekkäisyyksien poistamista. Pohdittiin miten ja mitkä asiat nostetaan ”kärkihankkeiksi” ja miten, mahdollisesti voidaan joutua tekemään uutta kategorisointia /”koreja”. Pohdittiin pitäisikö päästä johonkin lukumäärään, joka auttaisi rajaamaan ehdotuksia, esimerkiksi Top50. Todettiin, että lopullisessa raportissa ehdotuksia pitänee olla kuitenkin alle 100, ehkä ns.kärkeen kymmenen.

Aikatauluun liittyen todettiin laadun olevan tärkeämpää kuin tiettyyn päivämäärään mennessä valmistuminen. Alun perin puoliväliriiheen tähdätty valmistuminen pitkittynee. Todettiin raportin ohella vasta siitä alkavan yhteiskunnallisen keskustelun ja jatkuvuuden olevan myös erittäin tärkeä osa tätä työtä ja sillekin tulee kevään kuluessa miettiä prosessi, aikataulu ja toimet.

Arvioinnin todettiin päättyvän 29.1. mutta päätettiin antaa viikko lisäaikaa.

Hyväksyttiin edellisen kokouksen pöytäkirja liitteen mukaisesti muutoksitta.

Liite: Pöytäkirja kokous 3\_2020 (17.12.2020)

# Työn etenemisestä

Keskusteltiin puheenjohtajan ja sihteeristön valmisteleman paperin pohjalta ehdotuksia hallituksen puolivälitarkasteluun.

Lisäksi puheenjohtaja esitteli pienryhmässä valmisteltua hahmotusta mahdolliseksi käsitehierarkiaksi. Tulee pohtia keiden tulisi tehdä ne teknologiavalinnat, joiden varassa Suomi tulee menestymään tulevaisuudessa. Tätä on tutkittu hyvin vähän ja ilmeisesti tällaisia menestystarinoita ei kovin ole. Eniten hyötyneet maat ovat panostaneet tutkimukseen ja osaamiseen, mutta ei ole tehty jotain tiettyjä valintoja tehty esim. teollisuuden alalta.

Keskustelusta nostoja:

- valinnat ovat poliittisia tai strategisia

- mahdollistamista tulee miettiä

- innovatiivisia alustoja (platforms) tulee mahdollistaa

- pitää miettiä *miten* rakennetaan osaamista

- keskusteltiin kuntien ja suurien kaupunkien valinnoista, joilla voi olla suuriakin merkityksiä joidenkin teknologioiden käyttöönottamiseen

- pohdittiin pitäisikö pyrkiä yleisistä asioista enemmän kohti teknologiaa

- pitäisi pystyä sanoittamaan rajapinnoissa (esimerkiksi korkeakoulujen ympärille/kautta) muodostuvaa/tapahtuvaa yhteistyötä

- esitettiin, että teknologiapolitiikan tulee olla agnostista, vaikkakin jossain vaiheessa operatiivisella tasolla tulee (aina) tehdä päätöksiä ja hankkia esim.jokin [tietty] ohjelmisto/teknologia.

Puoliväliriiheen liittyvästä keskustelusta nostoja:

- ehdotukset olisi hyvä olla konkreettisia ja tehtävissä

- digitaalisen kansalaisuuden mahdollistaminen

- sillä puoliväliriihessä on suuria makrotaloudellisia asioita ja kysymyksiä pöydällä, mutta myös loppu(hallitus)kauden hankkeita arvioidaan pitäisi nyt osata tunnistaa niitä käynnissä olevia asioita/hankkeita, joita olisi hyvä edistää.

- toimintaympäristön mahdollistaminen ja mahdollistavuus

- kannatettiin laajasti (työperäisen) maahanmuuton tärkeyttä olla paperissa

- investoinneista tulpan poistaminen määrittää elpymistä: toimintaympäristö ja investoinnit

- pohdittiin lead factory- kirjausta, jota todettiin kannatettavan, mutta nähtiin ettei se ole samanmittainen muiden ehdotusten kanssa.

- korkeakoulupolitiikkaan liittyen: jonkun instanssin tulisi ottaa huippututkimuksen korostaminen agendalleen

- enemmän voisi näkyä tukimus, tuotekehitys ja innnovaatiot

- ehdotettiin myös työmaailmaedelläkävijyyttä – voisiko Suomi toimia ajurina kaukoetätyön suunnannnäyttäjänä? Mitä Suomi voisi tarjota tällaisille ulkomailta käsin etänä Suomeen tekeville osaajille? Työ irtoaa ajasta ja paikasta, mutta regulaatio on haastavaa tällä hetkellä.

- luottamus-aspektin mukaan tuominen paperiin: tekoälyyn pitää luottaa. Myös eettisyys.

- EU- sääntely tulee huomioida myös.

- testaukseen ja pilotteihin olisi hyvä ottaa kantaa

- tutkimusinfrastruktuurin lisäämistä kannatettiin, sillä nähtiin se merkittävänä innovaatiokykyyn vaikuttavana pullonkaulana, jossa ollaan jäljessä verrokkimaita.

Päätettiin, että luonnosta voi kommentoida 2.2. asti puheenjohtajalle ja sihteeristölle kirjallisesti.

Liite: Teknologianeuvottelukunnan työn eteneminen ja hallituksen puoliväliriihi (versio 1, päiv.22.1.2021)

# Jatkotyöskentelystä

Kevään prosessin tavoitteet ja aikataulu:

* Arviointi 12.1. – 29.1.2021
* Analyysivaihe ja johtopäätökset
* Kokous 5 torstai 18.2.2021 klo 9-13

- Helmikuun kokouksen yhteydessä järjestetään avoin verkkopaneelitilaisuus, jossa neuvottelukunnan jäsenet esittelevät ehdotuksia ja tehtyä työtä 18.2. klo 9-11

* Kokous 6 torstai 18.3.2021 klo 9-12
* Raportin kirjoitus

# Muut esille tulevat asiat

Ei muita asioita.

Puheenjohtaja päätti kokouksen kello 18.00.

Jakelu Neuvottelukunnan jäsenet ja sihteeristö

Liitteet Pöytäkirja kokous 3\_2020 (17.12.2020)

Teknologianeuvottelukunnan työn eteneminen ja hallituksen

puoliväliriihi (versio 1, päiv.22.1.2021)